نوح نبي ورسول اتذكر فى الكتب المقدسة لأتباع الديانات الابراهيمية وكمان اتذكر شخصية مشابهة له فى أساطير بلاد الرافدين. عاش 950 سنة. والاعتقاد هو أن نوح كان شخصية تاريخية حقيقية وكان الحفيد التاسع او العاشر لآدم وكان الاب التانى للبشرية بعد نجاته ومن معه من الطوفان العظيم اللى أباد البشرية جميعها باستثناء اللى نجوا من الطوفان لاستعمالهم سفينة عملاقة اشتهرت باسم سفينة نوح. حسب التوراة فالخالق قرر أنه يمسح بني البشر من الوجود باستثناء الصالحين بسبب كترة المعاصى والذنوب اللى كانت بترتكب فنزلت الأمطار لمدة 40 يوم وليلة وغطت الميه الارض كلها لمدة 150 يوم وبعد جفاف الميه استقرت السفينة على جبل. هو نوح بن لامك بن متوشالح بن اخنوخ بن يارد بن مهلاييل او مهلائيل بن قينان او قينن بن أنوش بن شيث بن ادم ابو البشر. سام اكبر الاولاد وكان عمره 98 عاما عند الطوفان وعاش 500 سنة بعد الطوفان وكان له خمسة اولاد وهم: عيلام وآشور وآرام وأرباجشاد ولود ويعتقد أن لأشوريين والعبريين والعرب والاراميين هم من سلالة سام يافث كان أصغر اولاد نوح ومن سلالته كانت شعوب اوروبا. كان ليافث حسب التوراه سبع اولاد وهم: جومر وماجوج وتيراس وجافان وميشيخ وتوبال وماداي.